પીપોદરાના વિશ્વકર્મા નગર ખાતે રહેતાં કાનજીભાઇ ભવાનભાઈ ખોડા ભરવાડ શુક્રવારે સાંજે તેમની ભેંસ ચરાવવા પીપોદરા ગામની સીમમાં લઈ ગયા હતા. સાંજે નજીકમાં આવેલી નહેરમાં ત્રણેય ભેંસ પાણી પીવા માટે ઉતરી જ હતી. બિલકુલ તે સમયે જ અચાનક વિજળીનો ઓવરહેડ વાયર તૂટીને પાણીમાં પડ્યો હતો. ત્રણેય ભેંસ જીવંત વીજતારના સંપર્કમાં આવતા સ્થળ ઉપર જ તરફડીયા મારીને મરણને શરણ થઈ ગઈ હતી. બનાવ અંગે જાણ થતાં કોસંબા પોલીસે વધુ તપાસ હાથ ધરી છે.